Selskapet gikk imidlertid konkurs og A/S Vallø Oljeraffineri ble satt i gang samme sted i 1905. Dette var det første anlegget i Norge for raffinering av råolje til ferdigprodukter som bensin og smøreoljer. Produktene ble distribuert av Østlandske og Vestlandske Petroleumscompagnier som fra 1919 samarbeidet med Amerikansk Petroleumscompagni og fra 1953 ble samlet i ett selskap under navnet A/S Norske Esso (fra 1999 underlagt ExxonMobil).